Amalá ai é mod a lóŋ ndá dzīē á mīńkɔ̄d təge ai sósōō ai məndá mə́ yób móé təge ai tə́tə̄lə́; yǎ ā bɔ̄ nâ mǎnyāŋ á sye á zəzə təge yân ai nyé; 14yǎ ā kɔ́bɔ̄ nâ: “Mayi lóŋ mod ndá ai bǒd bitun bí ndá bí yób"; a mǎn tūb bə̄wúndi, ǎ ngábai məbám mə́ ábaŋ, ǎ ngásî mə́yāŋ mávie. 15Yə watsog nâ wayi dzóe amú ó bələ́ ngul abaŋ ? Ngǎ ésōá ā kadəgə dí bidí, a nyâ mənyú ? Hədá ǎ bɔɔ mam mə́ sósōō ai mam mə tə́tə̄lə́, asú tē á ngábə́ buguban á mam móé ! 16A ngábə́ tsígi ǹtól ḿbúbúá ai engɔngɔ́l mod, nálā tē ó ngábə́ mvɔ̄m, sə nálā ńgɔ̄ ó nə́ áyə̌m ma a ? Ǹtondôbə énye a kɔ́bɔ. 17Ńgúmā dzóm mís móē ai ǹnə́m wóe byásáŋan ai dzɔ́ ó nə hə m̀fí wóe wǎmēn, ásoě məkǐ mə́ sósōō mod á sí atíbilǐ bod ai ábɔ̌ bɔ abé anə́ tsíd yǎ áfan. 18Asú tē ńdɔ Ǹtondôbə a kɔ́bɔ̄ ná ású Yōákim, mɔ́n Yosias, ǹkúkúmá yǎ Yúda. Ású díé, ǹyón wá sə kig."É é ! Ǎ mǎdzāŋ ! É e ! Ǎ kál dzam !" Ású díé, ǹyón wá sə́ kig: "É é ! Ǎ Ǹti ! É é ! Ǎ māǹtí !" 19A yi dzəban anə́ bádzəb ózəle, bâyi nyé dudu á sí, bə́ wōá nye oyǎb ai mim̀bɛ́ yā Yērúzalɛm.